text: Børn svinger stavene
  08 november 2016 kl. 13.30
  152 børn mødtes i EFI Hallerne i Esbjerg tirsdag for at spille floorball. 
  Håndbold, fodbold, volleyball - de sportsgrene er der mange børn som kender eller går til. Men floorball er der ikke mange børn, der kender.
  Det vil Esbjergs lokale floorball klub, Esbjerg Sharks Floorball Club, gerne lave om på. Derfor deltager klubben i projektet Aktiv Året Rundt, som skal hjælpe børn med at få sundere vaner.
  - Vores union har valgt at gå ind i det her, så kan man som klub melde sig til og deltage i Skolernes Floorballdag, og det er der vist 36 andre klubber i hele landet, der har gjort, fortæller Kasper Bruun Bondesen, der er formand i Esbjerg Sharks Floorball Club.
  I anledning af floorballdagen er 152 børn samlet i EFI Hallerne i Esbjerg for at spille floorball, og det er noget, der fanger børnene, fortæller Kasper Bruun Bondesen.
  Kasper Bruun Bondesen, Floorballtræner: "De hygger sig og giver alt, hvad de har."
  - Det virker til at de hygger sig, og har det sjovt med deres klassekammerater. De giver alt, hvad de har, siger Kasper Bruun Bondesen,
  
  